Държавен вестник, бр. 72, 2004 г., стр. 136

С Т Р .  136
Д Ъ Р Ж А В Е Н   В Е С Т Н И К
Б Р О Й  72
Чл. 16. Нивото на сигурност за корабите,
плаващи под българско знаме, се определя от
Изпълнителна агенция “Морска администра-
ция” и се съобщава на корабопритежателите за
информиране на капитана на кораба или офи-
цера по сигурността на кораба.
Чл. 17. С оглед определяне и предприемане
на превантивни мерки срещу възникване на
инциденти, свързани със сигурността, при пър-
во ниво на сигурност на корабите се извършват
следните дейности, определени в плана за си-
гурност на кораба:
1. изпълнение на всички задължения по си-
гурността на кораба;
2. контролиране достъпа до кораба;
3. контролиране качването на лица и техния
багаж;
4. контролиране достъпа до забранените зони
с цел гарантиране достъпа до тях само от упъл-
номощени за това лица;
5. наблюдение на палубите и  зоните около
кораба;
6. контролиране на товаро-разтоварните
операции и приемането на корабни запаси;
7. гарантиране на действаща комуникация
по сигурността.
Чл. 18. При второ ниво на сигурност се при-
лагат допълнителни предпазни мерки, опреде-
лени в плана за сигурност на кораба, по отно-
шение на всяка дейност, посочена в чл. 17.
Чл. 19. При трето ниво на сигурност се при-
лагат допълнителни специфични предпазни
мерки, определени в плана за сигурност на ко-
раба, по отношение на всяка дейност, посочена
в чл. 17.
Чл. 20. Когато Изпълнителна агенция “Мор-
ска администрация” обяви второ или трето ниво
на сигурност, офицерът по сигурността на кора-
ба потвърждава промяната на нивото на сигур-
ност и уведомява Изпълнителна агенция “Мор-
ска администрация”.
Чл. 21. (1) Непосредствено преди влизане в
пристанище или по време на престой в приста-
нище на територията на държава, страна по
SOLAS, обявила второ или трето ниво на сигур-
ност, офицерът по сигурността на кораб
потвърждава получаването на инструкции за
второ или трето ниво и уведомява офицера по
сигурността на пристанището за началото на
прилагане на съответните мерки и процедури
от плана за сигурността на кораба, а при обяве-
но трето ниво на сигурност—и на инструкциите
на държавата, страна по SOLAS, обявила трето
ниво на сигурност.
(2) Офицерът по сигурността на кораба ин-
формира офицера по сигурността на пристани-
щето относно трудности при прилагане на инс-
трукциите. В този случай офицерът  по сигур-
ността на пристанището и офицерът по сигур-
ността на кораба координират  съвместни дей-
ствия за преодоляване на трудностите.
Чл. 22. (1) Когато Изпълнителна агенция
“Морска администрация” определи или е опре-
делила по-високо ниво на сигурност за кораб от
това, което е определено за пристанището, в
което корабът възнамерява да влезе или в кое-
то се намира, офицерът по сигурността на кора-
ба  незабавно уведомява за създалата се ситуа-
ция офицера по сигурността на пристанището и
компетентния орган на държавата, страна по
SOLAS, на чиято територия се намира приста-
нището.
(2) В случая по ал. 1 офицерът по сигурност-
та на кораба влиза във връзка с офицера по
сигурността на пристанището за  координиране
съответни действия при необходимост.
Чл. 23. При определено второ или трето ниво
на сигурност на кораби, плаващи под българ-
ско знаме,  възнамеряващи да влязат или нами-
ращи се в пристанище на държава, страна по
SOLAS, с по-ниско ниво на сигурност, Изпъл-
нителна агенция “Морска администрация” не-
забавно уведомява държавата за това.
Чл. 24. (1) Когато кораби, плаващи под бъл-
гарско знаме, възнамеряват да влязат или се
намират в  териториалните води на държава,
страна по SOLAS, определила нивото на сигур-
ност в района, капитанът на кораба или офице-
рът по сигурността на кораба повишават бди-
телността и при наличие на информация, която
може да окаже въздействие върху морската
сигурност в района, незабавно докладват на Из-
пълнителна агенция “Морска администрация”
и на близките крайбрежни държави.
(2) Офицерът по сигурността на пристани-
щето уведомява капитана или офицера  по си-
гурността на кораб, плаващ под чуждо знаме,
който възнамерява да влезе или се намира в
териториалните води на Република България,
за определеното ниво на сигурност и за мерки-
те по сигурността, които той следва да пред-
приеме, както и за мерките, предприети с цел
осигуряване на защита срещу заплахата.
Раздел II
Оценка на сигурността на кораба
Чл. 25. Оценката на сигурността на кораба е
част от корабния план за сигурност и включва:
1. определяне на съществуващи мерки, про-
цедури и дейности по сигурността;
2. определяне на най-важните корабни дей-
ности, които е необходимо да бъдат защитени;
3. определяне на възможни заплахи за най-
важните корабни дейности и вероятността от
тяхното възникване с цел установяване и степе-
нуване на мерки за сигурност;
4. определяне уязвимите места, свързани с
дейността на кораба, като се отчита и човешки-
ят фактор.
 Чл. 26. (1) Оценката по сигурността на ко-
раба се извършва от лица с подходящи умения
и познания за оценяване сигурността на даден
кораб, определени от корабособственика.